Source: http://arsboni.hu/ab-alkotmanyellenes-kozigazgatasi-felsobirosag-felallitasa/
Timestamp: 2017-04-28 00:36:24
Document Index: 16110180

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

AB: Alkotmányellenes a közigazgatási felsőbíróság felállítása | arsboni
Kezdőlap Jog Alkotmányjog AB: Alkotmányellenes a közigazgatási felsőbíróság felállítása
AB: Alkotmányellenes a közigazgatási felsőbíróság felállítása
Írta: arsboni - 2017. január 13. Az Alkotmánybíróság a mai napon nyilvánosan kihirdetett határozatában megállapította, hogy az Országgyűlés által 2016. december 6-i ülésnapján elfogadott, a közigazgatási perrendtartásról szóló törvény támadott, a közigazgatási felsőbíróságként eljáró bíróságra vonatkozó rendelkezései alaptörvény-ellenesek.
A köztársasági elnök álláspontja szerint a közigazgatási felsőbíróság lényegében egy új bíróság,
ezért a bírósági szervezetrendszerről szóló sarkalatos törvény módosítása nélkül, egyszerű többségű törvénnyel nem lehet alkotmányosan létrehozni. Másrészt úgy vélte, hogy a törvény olyan hatáskört ad a közigazgatási felsőbíróságként eljáró Fővárosi Törvényszéknek, amelyet a médiatörvény sarkalatos törvényi rendelkezése korábban már más bíróság hatáskörébe és kizárólagos illetékességébe utalt. A köztársasági elnök harmadrészt azt állította, hogy a törvény alaptörvény-ellenes módon utalja a választási bizottságok közigazgatási tevékenységével kapcsolatos pereket a közigazgatási felsőbíróságként eljáró bíróság hatáskörébe.
Az Alkotmánybíróság a köztársasági elnök indítványának teljes körűen helyt adott, és megállapította, hogy
a törvény támadott rendelkezései alaptörvény-ellenesek.
A testület szerint a támadott rendelkezések sértik a jogbiztonságot, valamint az Alaptörvény sarkalatos törvényekre és a bíróságok szervezetének szabályozására vonatkozó előírásait. Az Alkotmánybíróság álláspontja szerint az érintett szabályokat a minősített többséget igénylő törvények megalkotására irányadó eljárási rendben kellett volna elfogadni. A határozat rögzítette azt is, hogy a sarkalatos törvényben biztosított hatáskör és kizárólagos illetékesség egyszerű többséggel nem módosítható.
Az indítvány, az ügy adatlapja az Alkotmánybíróság honlapján ezen a linken, az Alkotmánybíróság határozatának teljes szövege ezen a linken olvasható.
CÍMKÉKÁder JánosAlkotmánybíróságközigazgatási felsőbíróságközigazgatási perrendtartás MEGOSZTÁS
Alkotmányjog Orbánnak mennie kell? – a Momentum népszavazási kérdésének alkotmányosságáról Alkotmányjog A nemzetiségek parlamenti képviselete, avagy az Országgyűlés döntetlenje Alkotmányjog Újra énekelhetnek a müezzinek Ásotthalmon Alkotmányjog Áder aláírta a CEU-törvényt Fontos Nyílt levélben fordul a CEU ügyében Áder Jánoshoz a Bibó István Szakkollégium Fontos Arsboni a XXXIII. OTDK-n Kövess minket Facebookon!	Ars Boni jogi folyóirat
Interjú Varga Istvánnal a 2018. január 1-én hatályba lépő új Polgári... 2017. április 27. „Az értékek, amelyek köré szerveződünk, nagyon stabilak” – interjú Chikán Attilával 2017. április 26. A jogtudomány olimpiája 2017. április 25. ');